– Для нас важна зрабіць фестываль адкрытым, каб як мага больш чалавек успомніла пра традыцыі сваёй краіны і свайго народа. Каб людзі маглі не проста паглядзець на розныя вырабы, але і зрабіць для сябе нешта арыгінальнае на майстар-класе, не проста паглядзець, як танчаць іншыя, але і патанчыць самастойна, – дапаўняе Кацярына Петраневіч. – Я шмат падарожнічала па Еўропе і іншых краінах. Там ужо даўно актуальна тэндэнцыя вяртання да сваіх традыцый. Кожны пачынае шанаваць свае карані і выводзіць гэта на ўзровень паўсядзённага жыцця. У Беларусі гэтага пакуль не хапае. Мы вельмі жадаем змяніць сітуацію, таму і прыйшлі да арганізацыі такога праекта. Музей у Строчыцах для правядзення мерапрыемства мы выбралі невыпадкова. Гэта адкрытая пляцоўка, цудоўнае месца для таго, каб паглыбіцца ў беларускую культуру і адчуць само свята.